**ПРОТОКОЛ №24 от 06.10.2015 г.**

Днес 06.10.2015 г. се състоя заседание на ОИК – Исперих, на което присъстваха:

Светлана Димова, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев

**На заседанието единодушно се приеха следните решения:**

ОТНОСНО: **Секция за гласуване с подвижна избирателна кутия за избори за общински съветници и кметове и провеждане на национален референдум на 25.10.2015г.**

На основание решение № 2462 – МИ/НР от 02.10.2015 г. на ЦИК във връзка с чл.87 т.7 от ИК, ОИК – Исперих взе следното решение:

**РЕШЕНИЕ №96 от 06.10.2015 г.**

1. Определя на територията на община Исперих 1 (една) подвижна избирателна секция за гласуване с подвижна избирателна кутия
2. Определя броя на членовете на подвижна секционна избирателна комисия, съобразно броя на избирателите, подали заявления за гласуване по този начин в общината и кметствата на територията на община Исперих в избори за общински съветници и кметове и провеждане на национален референдум на 25.10.2015 г. по следния начин:

|  |  |  |
| --- | --- | --- |
| **№ на СИК** | **Брой избиратели** | **Брой членове****на СИК** |
| 171400038 | 31 | 5 |

Решението подлежи на обжалване пред Централната избирателна комисия в срок до 3 дни от обявяването му.

*ГЛАСУВАЛИ „ЗА“: Светлана Димова, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ОТНОСНО: **Промяна на член на секционна избирателна комисия, за участие в избори за общински съветници и кметове и провеждане на национален референдум на 25.10.2015г.**

Постъпило е заявление от **БЪЛГАРСКА СОЦИАЛИСТИЧЕСКА ПАРТИЯ,** подписано от представляващия партията Михаил Райков Миков, чрез Даниел Димитров Йорданов заведено под №32/06.10.2015 г. във входящия регистър на ОИК – Исперих, с което се иска промяна на член на секционна избирателна комисия, предложен от БЪЛГАРСКА СОЦИАЛИСТИЧЕСКА ПАРТИЯ, назначен с Решение №60 от 23.09.2015г. на ОИК – Исперих, за участие в избори за общински съветници и кметове и провеждане на национален референдум на 25.10.2015г.

На основание чл.87, ал.1, т.1 и т.5 от ИК, ОИК – Исперих, взе следното решение:

**РЕШЕНИЕ №97 от 06.10.2015 г.**

ЗаменяРадка Спасова Захариева, назначена за член на СИК №171400003 – с. Вазово, назначена с Решение №60 от 23.09.2015 г. със Севдалин Цветанов Ангелов

Анулира издаденото и удостоверение №239 от 23.09.2015 г.

Решението може да се оспорва в тридневен срок от обявяването му чрез общинската избирателна комисия пред Централната избирателна комисия.

*ГЛАСУВАЛИ „ЗА“: Светлана Димова, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ОТНОСНО**: Нарушение на правилата на предизборната агитация за изборите за общински съветници и за кметове и национален референдум, насрочени за 25 октомври 2015 г.**

Постъпила е жалба от ПП ОБЕДИНЕНА БЪЛГАРИЯ, заведена под №30 от 05.10.2015 год. във входящия регистър на Комисията и под №4/05.10.2015 г. в публичния регистър на жалбите и сигналите, в която се излагат твърдения за нарушения на предизборната агитация от страна на партия ДВИЖЕНИЕ ЗА ПРАВА И СВОБОДИ, изразяващи се в ползване на общински транспорт за предизборна агитация. Към жалбата е приложен видеоматериал на електронен носител – CD.

Постъпила е служебно изискана информация от РУ „Полиция“ – Исперих с Вх.№33/06.10.2015 г. във входящия регистър на Комисията, че автомобил с Рег.№ РР 2054 АТ е собственост на Община Исперих, съгласно данните в система на ЦБ „КАТ“ към АИС – МВР.

На основание чл.87, ал.1, т.22, във връзка чл.496, ал.1, във връзка с чл.182, ал.3, от ИК, ОИК – Исперих взе следното решение:

**РЕШЕНИЕ №98 от 06.10.2015 г.**

1. ПРИЕМА, че жалба, заведена под №30 от 05.10.2015 год. във входящия регистър на Комисията и под №4/05.10.2015 г. в публичния регистър на жалбите и сигналите е ОСНОВАТЕЛНА.
2. НАМИРА за безспорно установено и доказано, че на 05.10.2015 г. товарен автомобил марка „Мерцедес“ 709 Д, с Рег.№ РР 2054 АТ, собственост на Община Исперих е бил ползван за предизборна агитация от партия ДВИЖЕНИЕ ЗА ПРАВА И СВОБОДИ, с което е нарушена разпоредбата на чл.182, ал.3 от ИК.
3. Да се състави на основание чл.496, ал.1 и ал.2, т.2, от ИК **АКТ ЗА УСТАНОВЯВАНЕ НА НАРУШЕНИЕ** на забраната за предизборна агитация по чл.182, ал.3 от ИК

Решението подлежи на обжалване пред Централната избирателна комисия в срок до 3 дни от обявяването му.

*ГЛАСУВАЛИ „ЗА“: Светлана Димова, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Любица Бочева \_\_\_\_\_\_\_\_\_